Працэс вытворчасці такіх выяў на той час заставаўся нязменны на працягу стагоддзяў і ўключаў некалькі этапаў — малюнак, гравіраванне на дошках і друк. Напачатку робіцца эскіз. Пасля таго як гаспадар адобрыць яго, мастак пераносіць выяву на спецыяльную тонкую паперу, затым наклейвае на гладкую дошку з арэхавага альбо грушавага дрэва. Па лініях малюнка выразаюць адну выяву для чорна-белага друку альбо некалькі для каляровага. Атрыманы адбітак ідзе на размалёўку прадметаў і адзення. Самыя вопытныя майстры адцяняюць твар — наносяць бялілы і ружовую фарбу. Па сутнасці, увесь працэс — гэта ручная работа. Некаторыя майстэрні былі вядомы яшчэ з ХІІІ стагоддзя.